Kunstneren og tyven

Kunstneren og tyven er en norsk dokumentarfilm fra 2020 regissert av Benjamin Ree. Filmen er Rees andre film og er produsert av Medieoperatørene ved Ingvil Giske i samarbeid med VGTV og med støtte fra Norsk filminstitutt. Filmen hadde verdenspremiere under Sundance filmfestival 23. januar 2020 hvor den var en av åpningsfilmene og dessuten vant en spesialpris for kreativ historiefortelling. Filmen hadde norsk kinopremiere 18. september 2020. 

Filmen forteller historien om den Oslo-baserte tsjekkiske kunstneren Barbora Kysilkova som utvikler et vennskap med Karl-Bertil Nordland etter han har vært med på å stjele to av hennes malerier fra et galleri på Frogner i Oslo. Distributøren NEON kjøpte rettighetene til filmen etter premieren, og filmen er blitt solgt til over 45 land.

Filmen har vunnet en rekke internasjonale og norske priser. Blant annet vant den fire priser under Gullruten 2021 etter å blitt vist på VGTV, blant dem beste TV-dokumentar og beste regi til Ree, og tre priser under Amandaprisen 2021, blant dem beste norske kinofilm og beste dokumentarfilm. I oktober 2021 mottok den Filmkritikerprisen for beste norske langfilm i 2020. Av internasjonale priser har den blitt kåret til beste dokumentar under både London filmfestival og Nordisk Panorama i Malmö i 2020. Flere internasjonale nettsteder hadde filmen på listen over de beste filmene i 2020, blant annet BBC, Variety, Vox, Business Insider, New York Magazine og The Playlist. Filmen har mottatt gode anmeldelser, med 96 % i gjennomsnitt hos Rotten Tomatoes basert på 108 anmeldelser.

Priser og nominasjoner

Referanser

Eksterne lenker 
 

Norske biografiske dokumentarfilmer
Norske dokumentarfilmer fra 2020-årene
Gullruten for beste TV-program‎
TV-program med vinnere av Gullrutens fagpris
Amandaprisen 2021
Amanda for beste dokumentarfilm‎
Amanda for beste norske film
Vinnere av Sølvklumpen